CELEX: 32018D1471
Language: et
Date: 2018-09-19 00:00:00
Title: Komisjoni otsus (EL) 2018/1471, 19. september 2018, mis käsitleb kavandatavat kodanikualgatust „LÕPP ELi RAHALISTE VAHENDITEGA seotud PETTUSTELE ja nende kuritarvitamisele – otsuste, rakendamise ja sanktsioonide tõhusama kontrolli abil“ (teatavaks tehtud numbri C(2018) 6077 all)

2.10.2018   
               
               
                  ET
               
               
                  Euroopa Liidu Teataja
               
               
                  L 246/46
               
            
         KOMISJONI OTSUS (EL) 2018/1471,
         19. september 2018,
         mis käsitleb kavandatavat kodanikualgatust „LÕPP ELi RAHALISTE VAHENDITEGA seotud PETTUSTELE ja nende kuritarvitamisele – otsuste, rakendamise ja sanktsioonide tõhusama kontrolli abil“
         
            
               (teatavaks tehtud numbri C(2018) 6077 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 4,
         ning arvestades järgmist:
         
                     (1)
                  
                  
                     kavandatava kodanikualgatuse „LÕPP ELi RAHALISTE VAHENDITEGA seotud PETTUSTELE ja nende kuritarvitamisele – otsuste, rakendamise ja sanktsioonide tõhusama kontrolli abil“ – teema on järgmine: „Euroopa institutsioonidel peaks olema õigus rakendada tõhusamat kontrolli (sealhulgas eelkontroll) ja rangemaid sanktsioone neis ELi liikmesriikides, mis ei ole Euroopa Prokuratuuri liikmed“.
                  
               
                     (2)
                  
                  
                     Kavandatava kodanikualgatuse eesmärgid on järgmised: „Selleks, et ära hoida ELi vahendite kasutamisega seotud pettusi ja nende kuritarvitamist ning sellise tegevuse eest karistuste määramiseks, peaks Euroopa institutsioonidel olema õigus rakendada tõhusamat kontrolli liikmesriikides, mis ei osale Euroopa Prokuratuuri koostöös. See hõlmaks rahastamise ja hankeotsuste eelkontrolli riskantsetes valdkondades. Teeme ettepaneku, et selline süvendatud kontroll peaks hõlmama kõigi asjaolude täielikku uurimist ning samuti ELi finantshuve kahjustavate pettuste ning muu ebaseadusliku tegevuse avalikustamist.
                  
               
                     (3)
                  
                  
                     On moodustatud kodanike komitee ja määratud kontaktisikud, nagu on ette nähtud kodanikualgatuse määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (4)
                  
                  
                     Aluslepingute rakendamiseks võib õigusakte vastu võtta:
                     
                                 a)
                              
                              
                                 selleks, et määrata vastavalt ELi toimimise lepingu artiklile 177 kindlaks struktuurifondide ülesanded, esmatähtsad eesmärgid ja ülesehitus, mis võib hõlmata fondide rühmitamist,
                              
                           
                                 b)
                              
                              
                                 selleks, et vastu võtta mitmeaastane raamprogramm, milles esitatakse liidu kogu tegevus teadusuuringute ja tehnoloogia arendamise valdkonnas, mitmeaastase raamprogrammi iga tegevuse jaoks loodud eriprogrammid ja määrata vastavalt ELi toimimise lepingu artiklitele 182 ja 183 kindlaks mitmeaastase raamprogrammi rakendamine;
                              
                           
                                 c)
                              
                              
                                 selleks, et kehtestada vastavalt ELi toimimise lepingu artiklile 322 finantseeskirju, millega määratakse kindlaks eelkõige liidu eelarve täitmise kord;
                              
                           
                                 d)
                              
                              
                                 selleks, et vastavalt ELi toimimise lepingu artiklile 325 ennetada liidu finantshuve kahjustavaid pettusi ja nende vastu võidelda, pidades silmas tõhusa ja võrdväärse kaitse võimaldamist liikmesriikides ning liidu institutsioonides, organites ja asutustes.
                              
                           
               
                     (5)
                  
                  
                     Iga liikmesriik saab ise otsustada selle üle, kas osaleda tõhustatud koostöös (nt tõhustatud koostöö Euroopa Prokuratuuri asutamisel) või mitte. Seepärast ei tohiks aluslepingute rakendamiseks võetud õigusaktid põhimõtteliselt liikmesriikide vahel vahet teha vaid selle alusel, kas nad osalevad tõhustatud koostöös või mitte. Vaatamata sellele võib liidu õigusaktide rakendamine olla liikmesriigiti erinev, kui see on objektiivselt põhjendatud, näiteks juhul, kui kõiki asjakohaseid elemente arvesse võttes oleks praktikas liidu finantshuvide kaitse tase liikmesriigiti erinev.
                  
               
                     (6)
                  
                  
                     Euroopa Liidu lepinguga tugevdatakse liidu kodakondsust ja täiustatakse liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (7)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanike osalust ja muuta liit ligipääsetavamaks.
                  
               
                     (8)
                  
                  
                     Eelnimetatud põhjustel ei jää kavandatav kodanikualgatus „LÕPP ELi RAHALISTE VAHENDITEGA seotud PETTUSTELE ja nende kuritarvitamisele – otsuste, rakendamise ja sanktsioonide tõhusama kontrolli abil“ ilmselgelt välja komisjoni volituste ulatusest, mille kohaselt komisjonil on õigus esitada ettepanek liidu õigusakti kohta, millega rakendatakse aluslepinguid vastavalt kodanikualgatuse määruse artikli 4 lõike 2 punktile b; kavandatav kodanikualgatus tuleks seega registreerida. Kõnealusele kavandatud kodanikualgatusele tuleks koguda toetusavaldusi selleks, et komisjon esitaks aluslepingute rakendamiseks liidu õigusaktide ettepanekud, millega tugevdatakse liidu finantshuvide kaitset, kuid ei tehta liikmesriikide vahel vahet vaid selle alusel, kas nad osalevad Euroopa Prokuratuuri asutamisega seotud tõhustatud koostöös või mitte,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Kavandatava kodanikualgatus „LÕPP ELi RAHALISTE VAHENDITEGA seotud PETTUSTELE ja nende kuritarvitamisele – otsuste, rakendamise ja sanktsioonide tõhusama kontrolli abil“ registreeritakse.
            
            
               2.   Kõnealusele kavandatud kodanikualgatusele tuleks koguda toetusavaldusi selleks, et komisjon esitaks aluslepingute rakendamiseks liidu õigusaktide ettepanekud, millega tugevdatakse liidu finantshuvide kaitset, kuid ei tehta liikmesriikide vahel vahet vaid selle alusel, kas nad osalevad Euroopa Prokuratuuri asutamisega seotud tõhustatud koostöös või mitte.
            
         
         
            Artikkel 2
            Käesolev otsus jõustub 27. septembril 2018.
         
         
            Artikkel 3
            Käesolev otsus on adresseeritud kavandatava kodanikualgatuse „LÕPP ELi RAHALISTE VAHENDITEGA seotud PETTUSTELE ja nende kuritarvitamisele – otsuste, rakendamise ja sanktsioonide tõhusama kontrolli abil“ korraldajatele (kodanike komitee liikmetele), keda esindavad kontaktisikutena Zoltán KERESZTÉNY ja Balázs FEHÉR.
         
         
            Brüssel, 19. september 2018
            
               
                  Komisjoni nimel
               
               
                  esimene asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.